অনশন চলাকালীন বক্তৃতা দিয়ে দলের নেতারা ঘোষণা করলেন— এই কর্মসূচিতেই প্রধানমন্ত্রী শেখ হাসিনাকে তাঁরা ক্ষমতাচ্যুত করে ছাড়বেন। নেত্রী সাত মাস আগে জেলে ঢোকার পরে, তাঁর দলের এ হেন আন্দোলনে হাসাহাসি পড়েছে বাংলাদেশে। তাঁর জেলে আদালত বসানো হলেও, আর একটি দুর্নীতির মামলায় খালেদা বুধবার হাজিরা দেননি। আগের দিন আদালতে এসে তিনি জানান, পা ফুলে যাবে বলে তিনি আসবেন না। এ দিন বিচারক তাঁর আইনজীবীদের বলেন, খালেদার গরহাজিরাতেও শুনানি চালানো যায় কি না, তাঁরা ভেবে দেখুন।